ddrg/super_eurlex huggingface dataset:
Keskittymiä käsittelevän neuvoa-antavan komitean 75. kokouksessaan 28.-29. helmikuuta 2000 antama - Lausunto asiaan COMP/M.1663 - Alcan/Alusuisse liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 082 , 05/04/2002 s. 0002 - 0002



Keskittymiä käsittelevän neuvoa-antavan komitean 75. kokouksessaan 28.-29. helmikuuta 2000 antama Lausunto asiaan COMP/M.1663 - Alcan/Alusuisse liittyvästä alustavasta päätösluonnoksesta (2002/C 82/02) (ETA:n kannalta merkityksellinen teksti) 1. Neuvoa-antava komitea on samaa mieltä päätösluonnoksessa esitetyistä seuraavien tuotemarkkinoiden määritelmistä: a) alumiinitrihydraatti (ATH); b) litografialevyt; c) alumiiniset puolikovat säiliöt; d) alumiiniset aerosolipurkit; e) juustopakkauksissa käytetty alumiinifolio. 2. Komitea on samaa mieltä päätösluonnoksessa esitetystä seuraavien markkinoiden maantieteellisestä määrittelystä: a) alumiinitrihydraatti (ATH); b) litografialevyt; c) alumiiniset puolikovat säiliöt; d) alumiiniset aerosolipurkit; e) juustopakkauksissa käytetty alumiinifolio. 3. Komitea on komission kanssa samaa mieltä siitä, että keskittymä johtaisi Alcan/Alusuissen määräävään asemaan a ja c kohdissa mainituilla markkinoilla. 4. Komitea on komission kanssa samaa mieltä siitä, että keskittymä johtaisi Alcan/Alusuisse/Pechineyn määräävään asemaan d ja e kohdissa mainituilla markkinoilla, jos Alcanin ja Pechineyn keskittymä julistetaan yhteismarkkinoille soveltuvaksi. 5. Komitea on samaa mieltä komission kanssa siitä, että keskittymä johtaisi Alcan/Alusuissen ja VAW:n duopolistiseen määräävään asemaan b kohdassa mainituilla markkinoilla, mikä johtuu osittain niiden osallistumisesta Norf-yhteisyritykseen. 6. Komitea on komission kanssa samaa mieltä siitä, että keskittymän jälkeen tehokas kilpailu estyisi huomattavasti edellä mainituilla markkinoilla, minkä vuoksi keskittymä ei sovellu yhteismarkkinoille. 7. Komitea on alustavasti sitä mieltä, että osapuolten ehdottamat sitoumukset voisivat poistaa asiassa esille nousseet huolenaiheet ja tehdä keskittymästä yhteismarkkinoille soveltuvan sillä edellytyksellä, että sitoumuksiin tehdään huomattavia, varsinkin litografialevyjä ja puolikovia säiliöitä koskevia parannuksia. 8. Neuvoa-antava komitea kehottaa komissiota ottamaan huomioon kaikki jäsenvaltioiden keskustelun aikana esille nostamat muut seikat. 9. Neuvoa-antava komitea suosittelee lausuntonsa julkaisemista Euroopan yhteisöjen virallisessa lehdessä.
Kuulemismenettelyistä vastaavan neuvonantajan loppuraportti asiasta COMP/36.041 - Michelin



Virallinen lehti nro C 129 , 31/05/2002 s. 0016 - 0016



Kuulemismenettelyistä vastaavan neuvonantajan loppuraportti asiasta COMP/36.041 - Michelin (2002/C 129/07) Päätösluonnos ei anna aihetta menettelyä koskeviin huomautuksiin, sillä asian käsittely on edennyt säännönmukaisesti. Kuulemismenettelyistä vastaava neuvonantaja toteutti tarvittavat toimenpiteet Michelinin liikesalaisuuksien suojaamiseksi ja kolmantena osapuolena esiintyneen Michelinin kilpailijan Bandagin mukaantulon varmistamiseksi menettelyn kirjallisessa ja suullisessa vaiheessa. Michelin ja Bandag eivät kumpikaan valittaneet tavasta, jolla niitä kuultiin. Päätösluonnokseen ei sisälly mitään vastalauseita, joiden osalta Michelinille ei olisi annettu tilaisuutta ilmaista näkemystään. Brysselissä 12 päivänä kesäkuuta 2001. Helmuth Schröter
Euroopan oikeusasiamies - Vuosikertomus 2000



Virallinen lehti nro C 218 , 03/08/2001 s. 0003 - 0003



Vuosikertomus 2000 (2001/C 218/03) Euroopan oikeusasiamies on esittänyt Euroopan parlamentille vuoden 2000 vuosikertomuksensa Euroopan yhteisöjen perustamissopimuksen 195 artiklan 1 kohdan ja Euroopan parlamentin oikeusasiamiehen tehtävien hoitamista koskevasta ohjesäännöstä ja hänen tehtäviensä hoitamista koskevista yleisistä ehdoista tekemän päätöksen 3 artiklan 8 kohdan nojalla. Vuosikertomus on saatavilla Euroopan oikeusasiamiehen verkkosivuilla kaikilla 11 virallisella kielellä: http://www.euro-ombudsman.eu.int Paperikopioita on mahdollista tilata Euroopan yhteisöjen virallisten julkaisujen toimistolta. Euroopan oikeusasiamieheen voi ottaa yhteyttä osoitteessa: 1, avenue du Président Robert Schuman BP 403 F - 67001 Strasbourg Cedex Puhelin (33-3) 88 17 23 13 Faksi (33-3) 88 17 90 62 Sähköposti: euro-ombudsman@europarl.eu.int
Keskittymiä käsittelevän neuvoa-antavan komitean 71. kokouksessaan 18. marraskuuta 1999 antama lausunto asiaan IV/M.1610 - Deutsche Post liittyvästä alustavasta päätösluonnoksesta



Virallinen lehti nro C 106 , 06/04/2001 s. 0002 - 0002



Keskittymiä käsittelevän neuvoa-antavan komitean 71. kokouksessaan 18. marraskuuta 1999 antama lausunto asiaan IV/M.1610 - Deutsche Post liittyvästä alustavasta päätösluonnoksesta (2001/C 106/02) 1. Neuvoa-antava komitea on komission kanssa samaa mieltä siitä, että Deutsche Post on antanut ilmoituksessaan neuvoston asetuksen (ETY) N:o 4064/89 14 artiklan 1 kohdan b alakohdassa tarkoitettuja virheellisiä ja harhaanjohtavia tietoja. 2. Neuvoa-antava komitea on komission kanssa samaa mieltä siitä, että Deutsche Post on antanut vastauksissaan tietopyyntöihin neuvoston asetuksen (ETY) N:o 4064/89 14 artiklan 1 kohdan c alakohdassa tarkoitettuja virheellisiä tietoja. 3. Neuvoa-antava komitea on komission kanssa samaa mieltä siitä, että Deutsche Post on antanut virheelliset ja harhaanjohtavat tiedot ilmoituksessaan ja vastauksissaan tahallaan. 4. Neuvoa-antava komitea on komission kanssa samaa mieltä siitä, että Deutsche Postille olisi määrättävä sakkoa sekä neuvoston asetuksen (ETY) N:o 4064/89 14 artiklan 1 kohdan b alakohdan että 14 artiklan 1 kohdan c alakohdan mukaisesti. 5. Neuvoa-antava komitea yhtyy arvioon, jonka komissio on tehnyt rikkomisen luonteesta ja vakavuudesta ja jonka perusteella se on määrännyt sakkojen suuruuden. 6. Neuvoa-antava komitea on samaa mieltä komission esittämästä sakkojen määrästä. 7. Neuvoa-antava komitea kehottaa komissiota ottamaan huomioon kaikki jäsenvaltioiden keskustelussa esittämät muut huomautukset. 8. Neuvoa-antava komitea suosittelee tämän lausunnon julkaisemista Euroopan yhteisöjen virallisessa lehdessä.
34.

(15) vaatii, että väestörakenteen muutokseen on puututtava kiireellisesti ja tehokkaasti. Komitea korostaa lisäksi, että kasvava sosiaalinen, taloudellinen, alueellinen ja digitaalinen eriarvoisuus, joka johtaa muun muassa aivovuotoon, on vaaraksi taloudelle ja koko demokratialle ja että väestön poismuutosta ja ikääntymisestä kärsivien alueiden kykyä vetää puoleensa erityisesti nuoria ja perheitä on siksi parannettava investointien ja tuen avulla. Komitea tähdentää myös tarvetta kiinnittää huomiota alueisiin, joiden väestörakenne on epätasapainoinen tiheästä asutuksesta johtuen, erityisesti syrjäseuduilla ja saarialueilla, ja jotka ovat alttiita ihmisten aiheuttamille suurille paineille ja joilla on vaikeuksia julkisen infrastruktuurin hallinnoimisessa.
7.

painottaa jälleen, että paikallis- ja alueviranomaiset tulee osallistaa EU:n toimintapolitiikkojen suunnitteluun ja täytäntöönpanoon toissijaisuusperiaatteen asianmukaisen aktivoinnin ja monitasoisen hallinnon periaatteen valtavirtaistamisen avulla. Tämä on erityisen tärkeää silloin, kun on kyse toiminta-aloista, jotka ovat pitkälti paikallis- ja alueviranomaisten vastuulla. AK on tyytyväinen komission päätökseen tehostaa AK:n osallistumista Fit for Future -foorumiin ja sitoutuu edistämään foorumin tavoitteita hallintotahojen edustajien ryhmän ja erityisen RegHub-alaryhmän kautta. Komitea korostaa, että REFIT-tarkistuksiin tarvitaan nykyistä vahvempaa paikallista ja alueellista näkökulmaa.
10.

korostaa, että vaikka vuoden 2014 kehykseen perustuvat oikeusvaltiosuositukset ovat edelleen voimassa, kehys ei ole tähän mennessä johtanut konkreettisiin tuloksiin. On erityisen harmillista, että oikeusvaltioperiaatetta koskevassa kehyksessä annetaan ohjeet ”rakentavaan vuoropuheluun” komission ja asianomaisten jäsenvaltioiden välillä muttei oteta alusta alkaen mukaan eri hallintotasoja, kuten paikallis- ja aluetasoa, tai kansalaisyhteiskuntaa. Tämä on sitäkin valitettavampaa, kun otetaan huomioon, että EU:n toimielinten ja jäsenvaltioiden tulisi aina tehdä selväksi, että silloinkin kun tietyn jäsenvaltion hallitukseen kohdistuva menettely on käynnissä, tarkoituksena ei ole eristää valtiota vaan yhteistyö kyseisen valtion yhteiskunnan kanssa on edelleen toivottavaa.
1.3

muistuttaa, että Euroopan paikallis- ja alueviranomaisten vastuulla on kaksi kolmannesta julkisista suorista investoinneista EU:ssa ja että talous- ja finanssikriisin vaikutukset ovat tuntuneet raskaina alueilla ja kunnissa, minkä vuoksi julkiset menot ovat vähentyneet merkittävästi yli 20 prosentilla kuluneina kolmena vuotena ja alueelliset erot ovat lisääntyneet. Samalla paikallis- ja alueyhteisöjen on useissa tapauksissa selviydyttävä kasvavista taloudellisista vaatimuksista, sillä niiden on vastattava korkeaan työttömyyteen ja sosiaaliseen syrjäytymiseen.
6.

toistaa, että EU:n talousarvio on investointitalousarvio, että EU:n kasvustrategiaan kuuluvien ohjelmien rahoitusleikkauksia koskevat ehdotukset on hylättävä ja että uusia omia varoja on luotava erityisesti siksi, että voidaan korvata jäsenvaltioiden maksuosuudet EU:n talousarvioon.
7.

muistuttaa, että oikeudenmukainen siirtymä on painottunut ymmärrettävästi niille alueille, joissa muutos ja sen aiheuttamat riskit ovat suuremmat, sillä jäsenvaltioiden ja alueiden lähtökohdat on hyvin erilaiset. Voidaan todeta, että rahaston onnistuminen on suurimpien edunsaajamaiden, Puolan ja Saksan, varassa, joille on osoitettu yhteensä noin kolmannes koko rahastosta, lähes 33 prosenttia. Myös Romania, Tšekki ja Bulgaria ovat isoja hyötyjiä. Edellä mainittujen viiden jäsenmaan osuus on yhteensä lähes 60 prosenttia varoista. Näiden jäsenmaiden alueellisten oikeudenmukaista siirtymää koskevien suunnitelmien (territorial just transition plan) toteutuminen aikataulussa ratkaisee koko ohjelman onnistumisen.
kannattaa sääntelyn toimivuutta ja tuloksellisuutta koskevan ohjelman (REFIT) tavoitetta, jota on nyt vahvistettu perustamalla Fit for Future -foorumi (F4F). Komitea arvostaa AK:n roolin vahvistumista foorumissa: komitealla on kolme edustajaa hallitusten edustajien ryhmässä. Näin otetaan osittain huomioon AK:n edellisen REFIT-foorumin hallinnoinnista ja tehokkuudesta ilmaisemat huolet. Lisäksi on ReghHub-verkosto (alueellisten keskusten verkosto EU:n politiikan täytäntöönpanon arviointia varten). Komitea vahvistaa tukensa Fit for Future -foorumille ja aikomuksensa tehostaa yhteistyötä Euroopan komission kanssa. AK muistuttaa, että sillä on hyvät mahdollisuudet kerätä järjestelmällisesti paikallis- ja alueviranomaisilta palautetta jäsentensä, verkostojensa sekä muunlaisten kohdennettujen aloitteiden, kuten RegHubin ( 8 ) , kautta.
26.

on yhtä mieltä siitä, että vammaisten henkilöiden mahdollisuuksia saada kaikki tarvitsemansa terveydenhuoltopalvelut on parannettava, ja yhtyy myös Euroopan komission arvioon sosiaali- ja terveyspalvelujen riittämättömyydestä: niiden rajallisuus on käynyt selvästi ilmi pandemian aikana. Komitea korostaa, että tilanne on erityisen vaikea syrjäseuduilla ja maaseutualueilla. Komitea panee merkille, että segregaatiota käsitellään nyt ensimmäistä kertaa näin tärkeässä Euroopan unionin asiakirjassa, ja pitää tätä myönteisenä. Komitean mielestä on täysin perusteltua puuttua vammaisten henkilöiden erotteluun ja pyrkiä edistämään siirtymistä laitoshoidosta käyttämään oikeutta täysin itsenäiseen elämään yhteisön jäsenenä, mikä merkitsee mahdollisuutta valita, missä asua, kenen kanssa ja miten. Sitä varten on kehitettävä lähipalveluja, joihin kuuluvat terveyden seuranta, itsenäisen elämän tukipalvelujen digitalisointi ja henkilökohtainen avustus.
15.

on tyytyväinen siihen, että jäsenvaltioiden, joissa lasten köyhyyden tai sosiaalisen syrjäytymisen riski on EU:n keskiarvoa korkeampi, on varattava 5 prosenttia Euroopan sosiaalirahasto plus -varoista lasten köyhyyden torjuntaan.
26.

panee merkille, että tiedonannossa viitataan kauppasopimuksissa olevien kauppaa ja kestävää kehitystä koskevien lukujen tuloksellista täytäntöönpanoa ja noudattamisen valvontaa koskevan 15-kohtaisen EU:n toimintasuunnitelman uudelleentarkasteluun, ja on tyytyväinen siihen, että uudelleentarkastelu kattaa kaikki näiden lukujen tuloksellisen täytäntöönpanon ja noudattamisen valvonnan kannalta olennaiset näkökohdat, joita ovat sitoumusten laajuus, seurantamekanismit, mahdollisuus määrätä seuraamuksia noudattamisen laiminlyönnistä, olennaisia osia koskeva lauseke (ihmisoikeuslauseke) sekä institutionaalinen rakenne ja tarvittavat resurssit. Komitea pitää valitettavana, että uudelleentarkastelua ja tiedonantoa ei ole voitu ajoittaa koordinoidusti, mutta on hyvillään siitä, että uudelleentarkastelua on kuitenkin aikaistettu niin, että se on tehtävä ennen vuoden 2021 loppua. Komitea toivoo, että uudelleentarkastelu toteutettaisiin mahdollisimman avoimesti ja osallistavasti.
11.

katsoo, että paikallis- ja alueviranomaisilla on kaksoisrooli mielipidevaikuttajina ja kansalaisten tärkeimpien huolenaiheiden kuuntelijoina. Covid-19-kriisi on osoittanut, että paikallis- ja alueviranomaisilla on keskeinen asema ihmisten elämässä. Sidosryhmien, yritysten ja kansalaisten ottaminen mukaan ilmastopolitiikan päätöksentekoprosesseihin on erityisen tärkeää siksi, että näin voidaan turvata luottamus ja poliittisten päätösten hyväksyntä ja onnistuminen, myös kun on kyse ilmastoneutraaliuteen siirtymisen vaikutuksista. Mahdolliset haittavaikutukset on ennakoitava ja otettava hallintaan muun muassa paikallisen työvoiman jatko- tai täydennyskoulutusta koskevien suunnitelmien avulla, etenkin maaseutuyhteisöissä ja vähemmän kehittyneillä alueilla. Vaaleilla valitut paikalliset poliittiset päättäjät ovat oikeutetuimmassa asemassa ennakoimaan näitä kysymyksiä ja tukemaan niiden ratkaisemista.
17.

toteaa, että merkittäviä haasteita on vielä jäljellä: massadata, 5G-verkot, innovoinnin kehitys (esimerkkeinä varsinkin IT, digitaalisten todellisuuksien luominen ja itsenäisesti toimivat koneet). Samalla on edelleen kiinnitettävä huomiota teolliseen dataan liittyvän suvereniteetin luomiseen ja puolustamiseen.
5.

korostaa, että kulttuurinen ja biologinen monimuotoisuus ovat vahvasti sidoksissa toisiinsa kaikkialla Euroopassa ja että ne muodostavat yhdessä alueiden ainutlaatuisen identiteetin. Tämän yhteyden vahvistaminen voi huomattavasti edistää kestävän kehityksen tavoitteiden saavuttamista Euroopan unionissa. Syvällisempi ymmärrys on välttämätöntä, sillä perinteistä ekologista tietämystä ei oteta huomioon maaseudun kehittämisstrategioissa ja luontodirektiiveissä. Sitä tarvitaan, jotta voidaan vahvistaa ihmisen ja luonnon välisiä yhteyksiä biokulttuurisen monimuotoisuuden käsitteen kautta keskeisenä identiteetin osatekijänä. Euroopan alueiden rikas luonnonpääoma on talouden avaintekijä, ja se edistää merkittävästi EU:n kestävää kehitystä ja biologista monimuotoisuutta koskevia tavoitteita. Paikallisyhteisöjen ja niille kuuluvien maa-alueiden, rikkaan perinteisen ekologisen tietämyksen ja ympäristöystävällisten teknologioiden välillä on lukuisia kytköksiä. Nämä elementit ovat jo olemassa kaikkialla Euroopassa, mutta niiden keskinäisiä yhteyksiä on parannettava, ja ne on tunnustettava kaikilla yhteiskunnan tasoilla.
37.

painottaa, että unionin sääntelyssä on aina otettava huomioon tae kunnallisesta ja alueellisesta itsehallinnosta, joka on vahvistettu primaarioikeudessa SEU-sopimuksen 4 artiklan 2 kohdassa. Johdetun oikeuden mukainen paikallis- ja/tai alueyhteisöjen velvoite jakaa tietoja heikentäisi tätä taetta ja on sen vuoksi suljettava pois.
16.

on vakuuttunut, että kansalaisten asianmukainen valveuttaminen siitä, millaista tavallisten ihmisten elämä todellisuudessa on EU:ssa ja Afrikassa, on yksi tärkeä keino mahdollisesti vähentää kiinnostusta pyrkiä sääntöjenvastaisesti Eurooppaan. Tällainen valveutus ei saa olla yksinomaan tiedotusvälineiden varassa, vaan sitä tulee tapahtua mahdollisimman paljon myös vertaissuhteiden kautta, joita on siksi kehitettävä ja lisäksi tuettava taloudellisesti. Esimerkiksi paikallis- ja alueviranomaisten välinen suora yhteydenpito voi edistää eri osapuolten erilaisten kulttuuristen ja sosioekonomisten realiteettien ymmärrystä ja voisi parantaa kehitysyhteistyöhankkeiden täytäntöönpanoa.
9.

katsoo, että uudistetun Leipzigin peruskirjan olisi tarjottava poliittinen mahdollisuus siihen, että kaupungit voivat olla esikuvia erilaisten kaupunkipolitiikkojen käytännön toteuttamisessa kaikissa jäsenvaltioissa. Näin ne auttaisivat osaltaan parantamaan EU-hankkeen uskottavuutta niitä lähimpänä olevien kansalaisten silmissä. Uudistetun peruskirjan olisi myös johdettava jatkotoimiin Amsterdamin julkilausumalla (2016) käynnistetyn EU:n kaupunkiagendan osalta, ja molemmat on nivottava osaksi Agenda 2030 -toimintaohjelman täytäntöönpanoa paikallishallinnossa, jotta voidaan saavuttaa kestävän kehityksen tavoitteet. Euroopan unionin paikallis- ja alueviranomaisilla on nimittäin edessään monenlaisia uusia maailmanlaajuisia haasteita, jotka voidaan ratkaista vain soveltamalla yhdennettyä ja monitasoista lähestymistapaa, johon Euroopan unionin tuki tuo välttämätöntä lisäarvoa. Leipzigin peruskirjan periaatteet on tätä varten sisällytettävä Saksan EU-puheenjohtajuuskaudella (vuoden 2020 jälkipuoliskolla) annettaviin neuvoston päätelmiin, jotka yleisten asioiden neuvosto ja Eurooppa-neuvosto hyväksyvät. Lisäksi jäsenvaltioiden, kaupunkien ja Euroopan alueiden komitean on annettava Leipzigin peruskirjalle vahvistuksensa.
3.

EU on aloittanut nykyisen ohjelmakauden (2014–2020) aikana EU-ohjausjakson ja koheesio-ohjelmien koordinoinnin tiivistämisen jäsenvaltioissa ja alueilla. Työllisyys-, sosiaali- ja osallisuusasioiden pääosaston (EMPL) äskettäisen tutkimuksen mukaan noin 60 prosenttia maakohtaisista suosituksista on sellaisia, että nykyisillä Euroopan rakenne- ja investointirahastoilla (ERI-rahastoilla) on merkitystä niiden kannalta.
20.

panee tyytyväisenä merkille, että Länsi-Balkanin maissa on varsinkin paikallistasolla tiivistetty rajat ylittävää yhteistyötä vaihtamalla kokemuksia, siirtämällä taitotietoa ja parhaita käytänteitä koskevia esimerkkejä sekä ottamalla käyttöön uusia menettelyjä ja toimintatapoja. Tässä yhteydessä on mainittava etenkin paikallisten ja alueellisten yhdistysten ja organisaatioiden, kuten Adrian- ja Joonianmeren Euroregio-alueen ja alueellisen Kaakkois-Euroopan paikallisviranomaisten järjestöjen verkon (Network of Associations of Local Authorities of South East Europe, NALAS), toiminta ja aloitteet, joita tulisi integroida ja edistää voimakkaammin EU-tasolla.
(15) Erasmus+-ohjelma on osoittanut, että liikkuvuus ja yhteydenpito rajojen yli ovat tehokkain tapa tutustua eurooppalaiseen identiteettiin. On erittäin tärkeää, että kaikenlaiset oppijaryhmät hyötyvät ohjelman tarjoamasta jäsenvaltioiden välisestä oppilasvaihdosta tasavertaisesti. Virtuaalinen liikkuvuus varsinkin e-Twinning-verkon välityksellä on erinomainen väline oppilaiden väliseen suoraan yhteydenpitoon. Sitä on jatkossa tarkoitus hyödyntää laajemmassa mittakaavassa ja yhdistää se fyysiseen liikkuvuuteen.

(15) Erasmus+-ohjelma on osoittanut, että liikkuvuus ja yhteydenpito rajojen yli ovat tehokkain tapa tutustua eurooppalaiseen identiteettiin. On erittäin tärkeää, että kaikenlaiset oppijaryhmät hyötyvät ohjelman tarjoamasta jäsenvaltioiden välisestä ja sisäisestä oppilasvaihdosta tasavertaisesti. Virtuaalinen liikkuvuus varsinkin e-Twinning-verkon välityksellä on erinomainen väline oppilaiden ja opiskelijoiden väliseen suoraan yhteydenpitoon. Sitä on jatkossa tarkoitus hyödyntää laajemmassa mittakaavassa ja yhdistää se fyysiseen liikkuvuuteen. Tähän liittyen olisi myös luotava uusia kulttuurisen liikkuvuuden mahdollisuuksia ja laajennettava olemassa olevia mahdollisuuksia.
3.

on niin ikään tyytyväinen siihen, että globalisaation hallintaa käsittelevässä pohdinta-asiakirjassa annetaan tasapainoinen kuva globalisaatioon liittyvistä mahdollisuuksista ja haasteista. Globalisaatio on edistänyt talouskasvua useilla maailman alueilla ja siten myös parantanut monien eurooppalaisten elintasoa, mutta kaikki alueet ja väestöryhmät eivät ole hyötyneet sen vaikutuksista samalla tavoin. Lisäksi syvällekäyvät muutokset aiheuttavat monissa ihmisissä epävarmuutta. EU:n on jatkossakin omaksuttava aktiivinen rooli globalisaatioprosessin muokkaamisessa ja hyödynnettävä siihen liittyviä mahdollisuuksia aktiivisesti. Tavoitteena on oltava globalisaation tarjoamien mahdollisuuksien oikeudenmukaisempi jakautuminen sekä EU:ssa että maailmanlaajuisesti.
32.

katsoo, että Euroopan strategisten investointien rahasto (ESIR-rahasto) voisi auttaa korjaamaan markkinoiden toimintapuutteita sosiaalisen asuntotarjonnan alalla, kun on kyse hankkeista, joilla on korkea riskiprofiili ja joihin ei ole mahdollista saada rahoitusta EIP:n tavanomaisin lainoin. ESIR-rahaston kaltaisilla uusilla rahoitusvälineillä on sosiaalisen asuntotarjonnan yhteydessä kuitenkin vastattava kohtuuhintaiseen asumiseen ja energiatehokkuuteen liittyviin pitkän aikavälin erityistarpeisiin. Se, että ESIR-rahaston kokonaismäärärahoista oli kesäkuuhun 2017 mennessä käytetty sosiaaliseen infrastruktuuriin vain 4 prosenttia, osoittaa tämän olevan vaikeaa. Lisäksi tilannetta saattaa vielä pahentaa vakaus- ja kasvusopimuksen mukaisen investointilausekkeen riittämätön soveltaminen ja päätös sisällyttää sosiaaliseen asuntotarjontaan kohdistuvat investoinnit Euroopan kansantalouden tilinpitojärjestelmässä EKT 2010:ssä julkishallinnon luokkaan julkisen talouden alijäämää laskettaessa. Komitea toivookin, että Junckerin ohjelmaa ja EIP:n lainoja arvioidaan asuntoalalle tehtyjen investointien näkökulmasta, ja odottaa, että äskettäin perustetulla sosiaaliseen infrastruktuurin keskittyvällä korkean tason työryhmällä on tässä merkittävä rooli.
11.

toteaa, että vaikka nuorten asema työmarkkinoilla on viime vuosina parantunut tuntuvasti monissa jäsenvaltioissa, antavat 4 miljoonaa työtöntä nuorta kuitenkin pakostakin aihetta syvään huoleen. Lisäksi tilanne vaihtelee huomattavasti paitsi jäsenvaltiosta toiseen myös saman valtion sisällä. Komitea panee merkille, että vaikka EU- ja jäsenvaltiotasolla on viimeksi kuluneiden vuosien aikana toteutettu toimia ja hankkeita, joiden tarkoituksena on ollut nuorten ammatillinen aktivoiminen sekä heidän työllisyysasteensa kohottaminen, jäsenvaltioiden ja EU:n toimintaa on tarpeen jatkaa.
1.

panee merkille, että EU:ssa kaikista tilanhoitajista on alle 35-vuotiaita vain noin kuusi prosenttia ja että yli 55-vuotiaita on yli puolet. Ikääntyneiden osuuden lisääntyminen on EU:n väestöön liittyvä yleinen ilmiö, ja se johtuu eliniänodotteen kasvusta ja syntyvyysasteen alenemisesta. Muihin talouden aloihin verrattuna tämä suuntaus on kuitenkin kärjistyneempi maatalousalalla. Iäkkäät maataloustuottajat elävät pidempään, ja heille on olemassa merkittäviä kannustimia jatkaa maataloustuotantoa ja harvoja kannustimia jättäytyä pois tästä toiminnasta, joten eurooppalaiset maataloustyöntekijät ovat asteittain ikääntymässä, mikä luo huomattavia esteitä uusille tulokkaille.
16.

on tyytyväinen siihen, että Euroopan parlamentti on ilmaissut 26. lokakuuta 2016 antamassaan EU-ohjausjakson 2016 täytäntöönpanoa käsittelevässä päätöslauselmassa kannattavansa AK:n ehdotusta käytännesäännöistä ja on tunnustanut 25. helmikuuta 2017 antamassaan vuotuista kasvuselvitystä 2017 käsittelevässä päätöslauselmassa, että maakohtaisten suositusten täytäntöönpanon parantaminen riippuu selvästi ilmaistuista painopisteistä unionin tasolla ja todellisesta keskustelusta valtakunnallisella, alueellisella ja paikallisella tasolla sekä alue- ja paikallisviranomaisten järjestelmällisestä osallistamisesta.